b"\n_START_ARTICLE_\nJohnny Cash\n_START_SECTION_\nRojstvo in prvi za\xc4\x8detki\n_START_PARAGRAPH_\n26. februarja 1932 v Kingsland, Arkansas  se je kot \xc4\x8detrti izmed sedmih otrok Rayu Cashu (13. maj 1897, Kingsland, Arkansas\xc2\xa0\xe2\x80\x93 23. december, 1985, Hendersonville, Tennessee) in Carrie Cloveree (rojeni Rivers; 13. marec, 1904,  Rison, Arkansas\xc2\xa0\xe2\x80\x93 11. marec 1991, Hendersonville, Tennessee) rodil Johnny Cash. Star\xc5\xa1a sta ga poimenovala J. R. Cash, ker si nista mogla izmisliti imena. Ko se je Cash prijavil v Air Force, mu niso pustili, da bi kot ime uporabljal za\xc4\x8detnice, zato je za\xc4\x8del uporabljati ime John R. Cash. Leta 1955, ko je nastopal za Sun Records, je privzel \xc2\xbbJohnny Cash\xc2\xab\xc2\xa0za svoje odrsko ime._NEWLINE_Njegovi bratje in sestre so bili: Roy, Margaret Louise, Jack, Reba, Joanne in Tommy. Njegov brat Tommy Cash je prav tako postal uspe\xc5\xa1en country glasbenik._NEWLINE_Marca 1935, ko je bil Cash star tri leta, se je dru\xc5\xbeina preselila v Dyess, Arkansas. Pri petih letih je za\xc4\x8del delati na poljih bomba\xc5\xbea, kjer je med delom pel z dru\xc5\xbeino. Dru\xc5\xbeinska kmetija je bila najmanj dvakrat poplavljena, kar mu je pozneje bil navdih za pesem \xc2\xbbFive Feet High and Rising\xc2\xab. Dru\xc5\xbeinska rev\xc5\xa1\xc4\x8dina in njegov osebni boj med gospodarsko krizo sta slu\xc5\xbeila kot navdih za veliko njegovih pesmi, \xc5\xa1e posebej tistih o ljudeh, ki se soo\xc4\x8dajo s posebnimi te\xc5\xbeavami._NEWLINE_Cash je se je zelo zgledoval po starej\xc5\xa1em bratu Jacku. Maja 1944 je Jacka potegnilo v kro\xc5\xbeno \xc5\xbeago v mlinu kjer je delal in ga skoraj pre\xc5\xbeagalo na pol. 20. maja 1944 je po ve\xc4\x8d kot tednu umrl, star 15 let. Cash je pogosto govoril o krivdi, ki jo je \xc4\x8dutil glede tega incidenta. Kot pi\xc5\xa1e v Cash: The Autobiography, tisti dan ni bilo doma o\xc4\x8deta, a John, njegova mama ter brat Jack so imeli \xc4\x8dudne slutnje, zaradi katerih je mati hotela prepre\xc4\x8diti Jacku odhod v slu\xc5\xbebo. Ta je vztrajal, ker je dru\xc5\xbeina potrebovala denar. Na smrtni postelji je Jack govoril, da vidi angele in nebesa. Desetletja kasneje je Cash povedal, da se veseli ponovnega sre\xc4\x8danja z bratom v nebesih._NEWLINE_V Cashovih zgodnjih spominih so prevladovali gospeli in radio. Mama in otro\xc5\xa1ki prijatelj sta ga nau\xc4\x8dila igrati kitaro. V srednji \xc5\xa1oli je pel na lokalnem radiu; desetletja pozneje je izdal album tradicionalnih gospelov, imenovan My Mother's Hymn Book. Globoko ga je tudi zaznamovala tradicionalna irska glasba, ki jo je sli\xc5\xa1al tedensko, na radiu Jack Benny._NEWLINE_Cash se je 7.julija 1950 prijavil v Vojno letalstvo Zdru\xc5\xbeenih dr\xc5\xbeav Amerike. Po osnovnem usposabljanju v bazi Lackland Air Force in tehni\xc4\x8dnem usposabljanju v Brooks Air Force bazi, obe v  San Antoniu,  je bil Cash dodeljen k enoti U. S. Air Force Security Service, kjer je delal kot operator Morsejeve abecede za Sovjetsko armado v Landsbergu; tam je imel svoj prvi band The Landsberg Barbarians. Bil je prvi radio operater, ki je prestregel novico, da je umrl Josip Stalin. Ko je bil 3. julija 1954 kot narednik odre\xc5\xa1en slu\xc5\xbeenja voja\xc5\xa1kega roka, se je vrnil v Teksas.\n_START_SECTION_\nPoroke in dru\xc5\xbeina\n_START_PARAGRAPH_\n18. julija 1951, medtem ko je bil na voja\xc5\xa1kem usposabljanju, je Cash spoznal 17-letno Vivian Liberto na drsali\xc5\xa1\xc4\x8du v njenem doma\xc4\x8dem San Antoniu. Zmenkarila sta 3 tedne, dokler ni bil Cash vpoklican na slu\xc5\xbeenje voja\xc5\xa1kega roka v Nem\xc4\x8dijo za 3 leta. Med tem \xc4\x8dasom si je par po\xc5\xa1iljal stotine strani ljubezenskih pisem. 7. avgusta 1954, mesec dni po tem, ko je od\xc5\xa1el iz vojske, sta se poro\xc4\x8dila v cerkvi sv. Anne v San Antoniu. Obred je izvedel njen stric, O\xc4\x8de Vincent Liberto. Imela sta \xc5\xa1tiri h\xc4\x8derke: Rosanne, Kathy, Cindy in Taro. Casheva odvisnost od drog in alkohola, nenehne turneje in afere z drugimi \xc5\xbeenskami ter njegovo razmerje z bodo\xc4\x8do \xc5\xbeeno, so vodile v lo\xc4\x8ditev z Vivian leta 1966._NEWLINE_Leta 1968, 13 let po tem, ko sta se sre\xc4\x8dala v zaoderju Grand Ole Opry, je Cash zaprosil June Carter, znano country pevko, med nastopom v Londonu. Poro\xc4\x8dila sta se 1.marca 1968 v Franklinu, Kentucky. Imela sta enega otroka, John Carter Cash (rojen 3. marec 1970). Skupaj sta nadaljevala delo in turneje naslednjih 35 let, dokler ni June Carter umrla 2003. Cash je umrl le 4 mesece pozneje. Carterjeva je soavtorica enega njegovih najve\xc4\x8djih hitov, \xc2\xbbRing of Fire\xc2\xab. Skupaj s Cashom sta osvojila 2 grammya za njun duet._NEWLINE_Vivian Liberto si svoji druga\xc4\x8dno verzijo pesmi\xc2\xa0\xc2\xbbRing of Fire\xc2\xab\xc2\xa0in trdi, da je Cash dal zasluge za ta hit Carterjevi samo zaradi denarnih razlogov.\n_START_SECTION_\nDedi\xc5\xa1\xc4\x8dina\n_START_PARAGRAPH_\nCash je naredil raziskavo svojih prednikov in ugotovil, da so ve\xc4\x8dinoma \xc5\xa0koti in Angle\xc5\xbei. Raziskave so pokazale, da je po o\xc4\x8detovi strani potomec Malcolma IV \xc5\xa0kotskega. Po sre\xc4\x8danju z zdaj \xc5\xbee mrtvim majorjem Michaelom Crichton-Stuartom iz Falklanda, je Johnny izsledil dru\xc5\xbeinsko drevo do 11.stoletja. Jezero Cash in ostali kraji v Fife nosijo ime njegove dru\xc5\xbeine._NEWLINE_\xc4\x8ceprav med predniki ni imel avtohtonih Ameri\xc4\x8danov, jim je bil zelo naklonjen. Svoje ob\xc4\x8dutke je pokazal v marsikateri pesmi, tudi v Apache Tears in The Ballad of Ira Hayes. Prav tako je izdal album z naslovom Bitter Tears: Ballads of the American Indian.\n_START_SECTION_\nZadnja leta\n_START_PARAGRAPH_\nLeta 1997 so Cashu diagnosticirali Shy-Dragerjev sindrom. Bolezen so povezovali tudi z diabetesom. Bolezen je skraj\xc5\xa1ala Cashevo turnejo. Leta 1998 je bil zaradi resne plju\xc4\x8dnice hospitaliziran. Plju\xc4\x8dnica mu je po\xc5\xa1kodovala plju\xc4\x8da. Med boleznijo je izdal dva albuma: American III: Solitary Man (2000) in American IV: The Man Comes Around (2002), kot odgovor na bolezen. Video za pesem iz American IV je zdaj prepoznan kot \xc2\xbbnjegov epitaf,\xc2\xab\xc2\xa0in je prejel veliko pozitivnih kritik._NEWLINE_June Carter Cash je umrla 15. maja 2003 v starosti 73 let. June je rekla Cashu, naj nadaljuje z delom, zato je nadaljeval snemanje pesmi in dokon\xc4\x8dal 60 pesmi v zadnjih \xc5\xa1tirih mesecih svojega \xc5\xbeivljenja. 5. julija 2003 je na svojem zadnjem javnem nastopu pred pesmijo \xc2\xbbRing of Fire\xc2\xab\xc2\xa0prebral izjavo o svoji \xc5\xbeeni, ki jo je napisal malo pred nastopom:_NEWLINE_The spirit of June Carter overshadows me tonight with the love she had for me and the love I have for her. We connect somewhere between here and heaven. She came down for a short visit, I guess, from heaven to visit with me tonight to give me courage and inspiration like she always has.\n_START_SECTION_\nSmrt\n_START_PARAGRAPH_\nJohnny Cash je 12. septembra 2003 med hospitalizacijo v Nashvillu zaradi komplikacij diabetesa ob pribli\xc5\xbeno 14.00 uri umrl, star 71 let. Umrl je manj kot 4 mesece po \xc5\xbeenini smrti, zato je mnogo ugibanj. da je umrl tudi od \xc5\xbealosti. Pokopan je poleg \xc5\xbeene v Hendersonville Memory Gardens blizu svojega doma v zvezni dr\xc5\xbeavi Nashville, Tennessee, ZDA._NEWLINE_24. maja 2005 je Vivian Liberto, Cashova prva \xc5\xbeena in mati Rosanne Cash in ostalih h\xc4\x8derk umrla v 72. letu starosti. Umrla je zaradi komplikacij pri operaciji plju\xc4\x8dnega raka. Ta dan je bil Rosannin 50. rojstni dan._NEWLINE_Junija 2005 so Cashev dom ob jezeru dali na dra\xc5\xbebo, kjer ga je januarja 2006 kupil Barry Gibb, vokalist skupine Bee Gees. Za dom sta od\xc5\xa1tela 2,3 milijona dolarjev. Aprila 2007 je pri restavriranju ve\xc4\x8djega dela zemlji\xc5\xa1\xc4\x8da nastal spontani v\xc5\xbeig zaradi laka, ki so ga uporabljali delavci. Cashov dom je bil popolnoma uni\xc4\x8den._NEWLINE_23. februarja 2010, tri dni pred Cashevim 78. rojstnim dnevom, so njegova dru\xc5\xbeina, Rick Rubin in glasbena zalo\xc5\xbeba Lost Highway Records izdali drug posthumen album z naslovom American VI: Ain't No Grave."